钦定古今图书集成/历象汇编/岁功典/第040卷 > 寒食郊外 孔平仲
## 钦定古今图书集成/历象汇编/岁功典/第040卷 > 寒食郊外 孔平仲

涔涔雨沉城，浩浩泥没辙。四山气如蒸，万里天欲雪。
我时出郊坰，山径屡曲折。虽怀颠沛忧，亦有观览悦。
幽花媚林薄，粲粲生意发。红紫相后先，各自有时节。
长松困冰雪，憔粹终不屈。及今翠夭矫，腾拔见筋骨。
阴阳有代谢，物性安可夺。请视大块中，纷纷尽毫末。
兴衰若鳞次，今古犹巿阅。只此晦与晴，变态亦俄忽。
归路日已炀，披襟涤初热。

漏声透入碧窗纱，人静秋千影半斜。沉麝不烧金鸭
冷，澹云笼月照梨花。